பெரோஸ் (கிடாரைட்டு வம்சம்)

பெரோஸ் ( Peroz) ( குப்தர் எழுத்துமுறையில்  ) ஆரம்ப கால கிடாரைட் ஆட்சியாளர் ஆவார். இவர் குசான-சாசானியர்களுக்குப் பிறகு, சுமார் பொ.ச.350-360 இல் காந்தாரத்தில் ஆட்சி செய்தார்.

ஆட்சி 
குசான-சாசானியர்களின் ஆட்சி, பொ.ச. 4-ஆம் நூற்றாண்டின் நடுப்பகுதியில் முடிவடைந்தது.  அவர்கள் தங்கள் பகுதிகளை கிடாரைட்டுகளிடம் இழந்தனர். 

பெரோஸ் முதல் கிடாரைட்டு ஆட்சியாளர் கிரடாவின் வாரிசு ஆவார். மேலும் பிரபலமான கிடாரைட்டு ஆட்சியாளர் முதலாம் கிடாரனின் உடனடி முன்னோடி ஆவார். இவர் குசான சாசானிய குசான்ஷா ஆட்சியாளர்களில் கடைசி ஒருவராக முன்னர் கருதப்பட்டார். 

"குசானர்களின் மன்னர்" எனப்பொருள் தரும் "குசான்ஷா" என்ற பட்டத்தைப் பயன்படுத்தி இவர் தனது சொந்த நாணயங்களைத் தயாரித்து வெளியிட்டார்.

அமிடா முற்றுகை (359 பொ.ச.) 
பொ.ச.359-இல் இவர், அமிடா மீது தாக்குதல் நடத்தியதாக வரலாற்றாசிரியர் கோடாதாத் ரெசாகானி கூறுகிறார். அங்கு கிரம்பேட்சின் கீழ் ஒரு கிடாரைட்டு இராணுவம் உரோமானியர்களால் கைப்பற்றப்பட்ட நகரத்தை முற்றுகையிட இரண்டாம் சாபூரின் சாசானிய இராணுவத்திற்கு ஆதரவளித்ததாக அறியப்படுகிறது. வரலாற்றாசிரியர் அம்மியனஸ் மார்செலினஸ் இவரது ஆடையைப் பற்றியும், இவரது தலைக்கவசத்தைப் பற்றியும் விவரிக்கிறார்.

இந்த ஆட்சியாளர் பாரம்பரியமாக இரண்டாம் சாபூர் என்று கருதப்படுகிறார். இருப்பினும் அம்மனுஸ் மார்செலினஸ் வெளிப்படையாக அவ்வாறு கூறவில்லை, மேலும் சாபூரின் பாரம்பரிய தலைக்கவசமும், கிரீடமும் மிகவும் வித்தியாசமானது.  செம்மறியாட்டுக் கொம்புடன் கூடிய தலைக்கவசம் பெரோஸின் பல நாணயங்களில் சாசானிய பாணியில் காணப்படுவதைப் போலவே இருக்கும்.  அம்மியனஸ் மார்செலினஸ் மேலும் குறிப்பிடுகிறார், அவர் சாபூர் என்று கருதும் மன்னன், பெர்சியர்களால் "சான்சான்" மற்றும் "பைரோசென்" என்று அழைக்கப்பட்டார். இது உண்மையில் கிழக்கு ஹூனப் பழங்குடியினரின் ஆட்சியாளரான "ஷாஹான்சா பெரோஸை"க் குறிக்கலாம்.

குசான-சசானியர்களின் பாணியில் நாணயங்கள் 
குசான பாணியில் உள்ள இவரது நாணயங்களைத் தவிர, பெரோஸ் சாசானிய பாணியில் வெள்ளி மற்றும் தங்க நாணயங்களை வெளியிட்டுள்ளார். அதில் இவர் குசான-சாசானிய ஆட்சியாளர் முதலாம் வராக்ரனின் பெயரை அடிக்கடி உபயோகித்துள்ளார். மேலும் அதில் வராக்ரன் ஆட்டுக்கடா கொம்புகளுடன் ஒரு சிறப்பான சாசானிய தலைக்கவசத்தை அணிந்திருப்பதையும் காட்டுகிறார்.

சான்றுகள்

ஆதாரங்கள் 
 
 
 
 
  
 

இந்திய வரலாறு
பாக்கித்தான் வரலாறு
ஆப்கானித்தானின் வரலாறு
அரசர்கள்